"रंग दे" यहाँ पुनर्प्रेषित होता है। 2006 की फ़िल्म के लिए, रंग दे बसंती देखें। वेबसाइट के लिए, रंगदे देखें।

**रंग दे!** (तेलुगु: రంగ్ దే!) भारतीय तेलुगू भाषा की हास्य प्रेमकहानी फ़िल्म है। यह वेंकी अतलुरी द्वारा लिखित और निर्देशित है। सूर्यदेवड़ा नागा वामसी इसके निर्माता हैं। फ़िल्म में नितिन और कीर्ति सुरेश हैं। फिल्म का संगीत देवी श्री प्रसाद द्वारा तैयार किया गया है जबकि छायांकन और संपादन क्रमशः पी. सी. श्रीराम और नवीन नूली द्वारा किया गया है। 

फिल्म 26 मार्च 2021 को सिनेमाघरों में जारी हुई थी और फिल्म को आलोचकों से सकारात्मक समीक्षा मिली थी। लेकिन बॉक्स ऑफिस पर व्यावसायिक रूप से असफल रही। इसकी असफलता का कारण कोविड महामारी को कहा गया।

कहानी सारांश
------------

अर्जुन (नितिन) एक युवा व्यक्ति है जिसे अपने माता-पिता और आस-पड़ोस के सभी लोगों का प्यार प्राप्त है। वह जिस कॉलोनी में रहता है, वहां उसकी उम्र के लोग नहीं हैं। इसलिये वह एक प्रेमिका पाना चाहता है। वहीं अनुपमा "अनु" (कीर्ति सुरेश) का परिवार कॉलोनी में रहने आता है। अर्जुन के परिवार के सदस्य अनु से प्रभावित हो जाते हैं। इससे अर्जुन के मन में ईर्ष्या का बीज बो जाता है। समय के साथ यह नफरत में बदल जाता है, लेकिन अनु के मन में अर्जुन के लिए भावनाएँ विकसित हो जाती हैं। अर्जुन पढ़ाई में कमजोर है और उसकी तुलना हमेशा अनु से की जाती है जो कि अच्छी छात्रा है।

इस सब से बचने के लिए, अर्जुन एमबीए करने के बहाने दुबई में जाने का प्लान करता है। जहां उसकी बहन रहती है। अपने दोस्त की मदद से, अर्जुन धोखाधड़ी के माध्यम से जीमैट में उत्कृष्ट स्कोर हासिल करता है। उसके पिता एक पार्टी का आयोजन करते हैं और अर्जुन खुश हो जाता है और अनु से दूर जाने से राहत महसूस करता है। अर्जुन को पता चलता है कि उसका आवेदन प्रतीक्षा सूची में है क्योंकि जिस शीर्ष विश्वविद्यालय में उसने आवेदन किया था, वहां अन्य दो आवेदकों की तुलना में उसका 1 अंक कम है। उस विश्वविद्यालय में केवल 2 सीटें खाली हैं।

जैसे ही वह विश्वविद्यालय बदलने की सोचता है, उसे यह पता चलता है कि बेहतर अंक प्राप्त करने वाले छात्रों में से एक अनु ही है। वह अनु की विदेश में पढ़ाई की योजना उसकी मां को बता देता है। वह नहीं चाहतीं कि वह आगे पढ़ाई करे, बल्कि उसे शादी के लिए मनाने की कोशिश करती हैं। यह बात बड़ी लड़ाई में बदल जाती है और अंततः अनु टूटे दिल के साथ शादी के लिए सहमत हो जाती है। अनु की शादी के दिन, वह सार्वजनिक रूप से सभी आमंत्रित लोगों के सामने अर्जुन को चूम लेती है। मजबूर होकर अर्जुन परिवार के दबाव के कारण अनु से शादी कर लेता है।

अपनी पहली रात को, अनु खुलासा करती है कि उसने अर्जुन और उसके दोस्तों के बीच बातें सुन ली थीं जिसमें वह उसकी पढ़ाई की योजना खराब करना चाहता था। अनु कबूल करती है कि यह शादी एक योजना है और अर्जुन के पास अब उसे अपने साथ विदेश ले जाने के अलावा कोई विकल्प नहीं है। वह अब एक बचे अन्य आवेदक को शीर्ष विश्वविद्यालय से हटने के लिए बरगलाने में कामयाब हो जाता है। शादीशुदा जोड़ा अब दुबई चला गया जाता है। दुबई में, अर्जुन और अनु के बीच कभी प्यार और कभी नफरत का रिश्ता रहता है। एक दिन रात की पार्टी से वापस आने के बाद, उन दोनों के बीच हल्की-फुल्की शारीरिक लड़ाई शुरू हो जाती है और अंततः वे प्यार करने लगते हैं।

मुख्य कलाकार
------------

* नितिन — अर्जुन
* कीर्ति सुरेश — अनुपमा "अनु"
* नरेश — अर्जुन के पिता
* कौसल्या — अर्जुन की मां
* रोहिणी — शैलजा, अनु की मां
* ब्रह्माजी — ट्रैवल एजेंट सर्वेश
* वेनेला किशोर — शास्त्री
* अभिनव गोमतम् — यानम
* सुहास — सुहास
* विनीत — अर्जुन का बहनोई
* सत्यम राजेश — सीनू
* गायत्री रघुराम — अर्जुन की बहन
* रघुवरन — अनु के मृत पिता (केवल चित्र)

सन्दर्भ
-------

1. ↑  "Holi 2021: होली के मौके पर रिलीज कीर्ति सुरेश-नितिन स्टारर Rang De, दर्शकों को पसंद आ रही कॉमेडी व क्लाइमेक्स". *न्यूज़ 18*. 28 मार्च 2021. अभिगमन तिथि 23 जून 2023.
2. ↑  "Rang De Review, Rating". *Sakshi Post*. 2021-03-26. अभिगमन तिथि 2021-04-02.
3. ↑  "'Rang De' स्टार नितिन ने इंटरनेट पर डाला कीर्ति सुरेश के लापता होने का पोस्ट, पुलिस ने दिया ये मजेदार रिप्लाई". *न्यूज़ 18*. 21 मार्च 2021. अभिगमन तिथि 23 जून 2023.
4. ↑  "नितिन की शादी के दिन मेकर्स ने रिलीज किया 'रंग दे' का टीजर, कीर्ति सुरेश के साथ करेंगे ऑन स्क्रीन रोमांस". 26 जुलाई 2020. अभिगमन तिथि 23 जून 2023.

बाहरी कड़ियाँ
-------------

* *रंग दे!*  इंटरनेट मूवी डेटाबेस पर